ПРАВИЛНИК

O УПИСУ УЧЕНИКА

У ПРОДУЖЕНИ БОРАВАК

ОШ ,,НАДА ПОПОВИЋʼʼ

На основу члана 119. став 1. тачка 1. 3акона о основама система образовања и васпитања („Сл гласник РС", бр. 88/17, 27/18 — др. закон, 10/19, 6/20, 129/21), члана 83. став 1. тачка 1. Статута ОШ ,,Нада Поповићʼʼ из Крушевца (дел.бр. 401 од 23.03.2019. године) и Правилника о ближим условима организовања целодневне наставе и продуженог боравка („Сл гласник РС" 77/2014), а у складу са Стручним упутством о формирању одељења и начину финансирања у основим и средњим школама за шкопску 2021/22 годину (Број: 601-00- 00025/2021-15 од 23.06.2021. године), Школски одбор ОШ ,,Нада Поповићʼʼ, Крушевац, на седници одржаној дана 10.05.2022. године, доноси

ПРАВИЛНИК

O УПИСУ УЧЕНИКА У ПРОДУЖЕНИ БОРАВАК У ОШ ,,НАДА ПОПОВИЋʼʼ у КРУШЕВЦУ

1 ОПШТЕ ОДРЕДБЕ

1. ПРЕДМЕТ РЕГУЛИСАЊА

Члан 1.

Правилником о упису ученика у продужени боравак (у даљем тексту: Правилник) уређују се услови и начин уписа ученика у продужени боравак у ОШ ,,Нада Поповићʼʼ, Крушевац (у даљем тексту: ОШ ,,Нада Поповићʼʼ).

Члан 2

Продужени боравак је посебан облик образовно-васпитног рада са ученицима који се реализује у школи после, или пре часова редовне наставе, у оквиру кога ученици имају самосталан рад и низ различитих облика слободних активности и један оброк.

Термини изражени у Правилнику у граматичком мушком роду подразумевају природни мушки и женски род лица на које се односе.

Члан 3

Упис ученика у продужени боравак се врши се у складу са бројем места прописаних законским и подзаконским актима.

У Школи се формирају две хомогене групе за ученике првог разреда и другог разреда.

Број ученика по групи је најмање 25 ученика.

Група броји највише 30 ученика.

По одобрењу МПНТ може бројати и до 33 ученика.

Члан 4

Радно време продуженог боравка је од 07.00 часова до 17.00 часова, радним данима.

Исхрана у продуженом боравку се организује испоруком готових јела — ручка, о чему се родитељи посебно изјашњавају у оквиру уговора о коришћењу продуженог боравка.

Цене ужине и ручка формирају се након спроведене набавке и представљају саставни део уговора о коришћењу продуженоr боравка.

ПОСЕБНЕ ОДРЕДБЕ

1 УСЛОВИ И РОКОВИ ЗА УПИС УЧЕНИКА У ПРОДУЖЕНИ БОРАВАК

Члан 5

Пријем пријава за упис ученика првог разреда врши се у секретаријату школе од 20. августа до 10. септембра за наредну, односно текућу школску годину.

Пријем ученика другог разреда у продужени боравак врши се у секретаријату школе од 01. маја до 15.јуна текуће школске године за наредну школску годину.

Члан 6

Предност приликом уписа ћe следећим редоследом, имати:

Ученици — деца без родитељског старања

Ученици - деца запосленог родитеља који самостално врши родитељско право

Ученици-деца чија су запослена оба родитеља

Ученици - деца чији је један родитељ запослен

Ученици – деца незапосленог родитеља који самостално врши родитељско право

Под родитељем који самостално врши родитељско право подразумева се да је други родитељ непознат, преминуо, потпуно лишен родитељског права или је дете судским решењем/пресудом додељен једном родиrељу на самостално старање.

2 ДОКУМЕНТА ПОТРЕБНА ЗА ПРИЈАВУ ЗА УПИС УЧЕНИКА У ПРОДУЖЕНИ БОРАВАК

Члан 7

Пријава за упис ученика у продужени боравак обавезно мора да садржи:

Потписану молбу родитеља/законског заступника са основним подацима ученика (име и презиме, разред) и родитеља (име и презиме, контакт подаци), разлозима за упис у продужени боравак и осталим подацима који могу бити релевантни за одлучивање о упису;

Оригинал ипи оверену копију потврде послодавца о радном ангажовању једног или оба родитеља;

Уколико родитељ самостално врши родитељско право, потребно је да уз потврду о запослењу достави и копију акта којим ту чињеницу потврђује:

- правоснажна судска пресуда или решење о самосталном вршењу родитељског права,

-извод из матичне књиге рођених за децу неутврђеног очинства,

-извод из матичне књиге умрлих за другог родитеља, или друго решење надлежног органа .

3 ОДЛУЧИВАЊЕ О ПОДНЕТИМ ПРИЈАВАМА ЗА УПИС УЧЕНИКА У ПРОДУЖЕНИ БОРАВАК

Члан 8

Директор Школе решењем именује трочлану комисију која утврђује испуњеност услова и потпуност поднесене документације.

Комисија из претходног састава саставља предлог ранг листе према редоследу пријема молби, које испуњавају прописане услове и садрже потпуну документацију, а у складу са чланом 6. овог Правилника. Редослед молби биће евидентиран кроз посебан деловодник.

На основу предлога комисије, директор доноси одлуку о пријему ученика у продужени боравак, у складу са Правилником и прописаним бројем слободних места.

Члан 9

Одлука о упису ученика у продужени боравак за другу групу (2.разред) се доноси после 30. јуна текуће школске године и иста ћe бити објављена на огласној табли школе.

Одлука о упису ученика у продужени боравак за прву групу (1.разред) се доноси до 15.септембра за текућу школсксу годину.

Одлука из претходног става обавезно садржи списак ученика којима је одобрен упис.

Члан 10

Са родитељима ученика којима је одобрен упис у продужени боравак ће бити потписан уговор о коришћењу продуженог боравка на почетку школске године.

Уколико неко од родитеља ученика одустане од коришћења продуженог боравка или раскине уговор, одобриће се упис наредној пристиглој пријави, а у складу са чланом 6. овог Правилника.

Молба за упис у продужени боравак неће бити одобрена, без обзира на датум пријема, уколико родитељ има дуговања за трошкове исхране у продуженом боравку из претходне године.

Уколико родитељ нередовно измирује дуговања за трошкове исхране у продуженом боравку највише два месеца у континуитету, уговор ће бити отказан.

ПРЕЛА3НЕ И ЗАВРШНЕ ОДРЕДБЕ

Члан 11

За сва питања која нису регулисана овим Правилником примењиваће се важећи законски и подзаконски акти.

Члан12

Овај Правилник ступа на снагу осмог дана по објављивању на огласној табли школе.

 Председница ШО

 \_\_\_\_\_\_\_\_\_\_\_\_\_\_\_\_\_\_\_\_\_\_

 Данијела Андрејић